പോകാന് സമയമായി അന്സി കബീറിന്റെ അവസാന ഇന്സ്റ്റഗ്രാം പോസ്റ്റ് കൊച്ചി: സുഹൃത്തുക്കളെയും ആരാധകരെയും കണ്ണീരിലാഴ്ത്തി മുന് മിസ് കേരള അന്സി കബീറിന്റെ അവസാന ഇന്സ്റ്റഗ്രാം പോസ്റ്റ്. ഇറ്റ്സ് ടൈം ടു ഗോ പോകാന് സമയമായി എന്ന അടിക്കുറിപ്പില് ദൂരേക്ക് നടന്നുനീങ്ങുന്ന വിഡിയോയാണ് അന്സി ഇന്സ്റ്റയില് പങ്കുവെച്ചത്. ഒരു ദിവസം മുമ്ബാണ് അന്സി അവസാന വിഡിയോ പങ്കുവെച്ചത്. നിരവധിപേര് അന്സിയുടെ പോസ്റ്റിന് കീഴില് ദുഃഖം രേഖപ്പെടുത്തി.2019ലെ മിസ് കേരളയായ അന്സി കബീറും റണ്ണറപ്പായ ഡോ. അഞ്ജന ഷാജനും തിങ്കളാഴ്ച പുലര്ച്ചെ നടന്ന വാഹനാപകടത്തില് കൊല്ലപ്പെടുകയായിരുന്നു. തിങ്കളാഴ്ച പുലര്ച്ചെ ഒരു മണിയോടെയായിരുന്നു സംഭവം. ഇവര് സഞ്ചരിച്ചിരുന്ന കാര് എറണാകുളം ബൈപ്പാസ് റോഡില് ഹോളിഡേ ഇന് ഹോട്ടലിന് മുമ്ബില്വെച്ച് അപകടത്തില്പ്പെടുകയായിരുന്നു. ബൈക്കുമായി കൂട്ടിയിടിക്കാതിരിക്കാന് ശ്രമിക്കുന്നതിനിടെയായിരുന്നു അപകടം. കാര് പൂര്ണമായും തകര്ന്നു. നാലുപേരാണ് വാഹനത്തിലുണ്ടായിരുന്നത്. ഇതില് ഒരാള്ക്ക് ഗുരുതരമായി പരിക്കേറ്റു. മറ്റൊരാളുടെ പരിക്ക് സാരമുള്ളതല്ല. ഇരുവരെയും എറണാകുളം മെഡിക്കല് സെന്റര് ആശുപത്രിയില് പ്രവേശിപ്പിച്ചു.തിരുവനന്തപുരം ആറ്റിങ്ങല് ആലങ്കോട് സ്വദേശിനിയാണ് അന്സി. തൃശൂര് സ്വദേശിനിയാണ് അഞ്ജന ഷാജന്. സംഭവ സ്ഥലത്തുവച്ചു തന്നെ ഇരുവരും മരിച്ചു. മൃതദേഹങ്ങള് എറണാകുളം മെഡിക്കല് സെന്റര് ആശുപത്രിയില് സൂക്ഷിച്ചിട്ടുണ്ട്.